	      Broj: 36 Ovr-3389/2011-6


                         
Republika Hrvatska
Općinski sud u Osijeku
Europska avenija 7                        
31000 OSIJEK

R J E Š E N J E

	Općinski sud u Osijeku, po sucu Jasni Baban, a na prijedlog sudskog savjetnika Marijana Šakote, u ovršnom predmetu ovrhovoditelja VIPnet d.o.o. iz Zagreba, Vrtni put 1, zastupanog po punomoćniku Ozrenu Boriću, odvjetniku iz Odvjetničkog društva Borić & Toš d.o.o. iz Zagreba, Radnička c. 34, protiv ovršenika ALEKSANDRA ZOROJE iz Briješća, Duga 87, OIB 72249301262,  radi ovrhe na novčanim sredstvima ovršenika, dana  13. ožujka 2013. godine

r i j e š i o    j e

	OBUSTAVLJA SE ovršni postupak pod poslovnim brojem 36 Ovr-3389/2011.

Obrazloženje

	Na prijedlog ovrhovoditelja ovaj sud je dana  15. studenog 2011. godine donio rješenje o ovrsi broj 7 Ovr-3389/2011-2 kojim je određena ovrha na  novčanoj tražbini ovršenika.
	Navedeno rješenje o ovrsi dostavljeno je Financijskoj agenciji, Regionalnom centru Osijek dana 28. studenog 2011.  godine.
          Članak 180.a stavak 4.  Ovršnog zakona ("NN" 57/96, 29/99, 42/00, 173/03, 194/03, 151/04, 88/05, 121/05, 67/08 – dalje OZ-a) propisuje da ako ovrhovoditelj ne bude namiren u skladu s rješenjem o ovrsi u roku od godine dana od dostave toga rješenja banci i ako u tom roku ne predloži izmjenu sredstava i predmeta ovrhe, sud će ovrhu obustaviti, a s obzirom da u ovom ovršnom predmetu ovrhovoditelj nije namiren u roku od godinu dana od dana dostave rješenja, odlučeno je obustaviti ovrhu.
Stoga je sud na temelju čl. 180.a st. 4. OZ-a u svezi s čl. 211. st. 3. OZ-a donio odluku kao u izreci rješenja.

U Osijeku, dana 13. ožujka 2013.  godine
  
                            					                    S U D A C
                                                                                                       JASNA BABAN,  v. r.

UPUTA O PRAVNOM LIJEKU

	Protiv ovog rješenja nezadovoljna stranka ima pravo žalbe u roku osam dana računajući od dana primitka prijepisa istog. Žalba se podnosi u tri istovjetna pismena primjerka putem ovoga suda na Županijski sud u Osijeku.

Za točnost otpravka-ovlašteni službenik
DOSTAVITI							Danijela Loinjak

1.	pun. ovrhovoditelja na znak: 1-8223
2.	ovršeniku
       3.      FINA – nakon pravomoćnosti



